CELEX: 61968CJ0030
Language: da
Date: 1970-05-28
Title: Domstolens Dom (Første Afdeling) af 28. maj 1970. # Max Lacroix mod Kommissionen for De Europæiske Fællesskaber. # Sag 30-68.

DOMSTOLENS DOM (FØRSTE AFDELING)
      AF 28. MAJ 1970
      
         Max Lacroix
      
      
         mod Kommissionen for De europæiske Fællesskaber
      
      Sag 30/68
      Processprog: Fransk
      
      Angående:
      
               —
            
            
               Annullation af sagsøgtes beslutning af 21. maj 1968, for så vidt sagsøger ikke herved ansættes i en stilling i hans lønklasse, og annullation af alle udnævnelser eller ansættelser af tjenestemænd, der er til skade for sagsøger;
            
         
               —
            
            
               tilkendelse af skadeserstatning.
            
         Domskonklusion:
      Sagsøgte frifindes.
      Generaladvokatens forslag til afgørelse:
      Annullationskravene i stævningen synes kun at kunne optages til realitetsbehandling, i det omfang de tilsigter annullation af beslutningen af 21. maj 1968 om ansættelse af sagsøger og annullation af herefter trufne beslutninger om besættelse af stillinger i lønklasse A3, som også sagsøger har ansøgt om. Herudover bør kravene om annullation afvises, dels på grund af klagefristernes udløb, og dels fordi sagsøger ikke har bevist, at der eksisterer en interesse, som nyder retlig beskyttelse.
      Den eneste holdbare pastand er efter min opfattelse den, der vedrører annullationen at den 1. juli 1968 trufne beslutning om besættelse af stillingen som kontorchef ved generaldirektoratet for »personale og administration«. Alle de øvrige krav, herunder kravet på skadeserstatning, bør forkastes som uholdbare.
      Sammendrag
      
               1.
            
            
               Tjenestemænd — sager mod administrationen — administrativ klage inden udløbet af fristerne for sagsanlæg — fristen for sagsanlæg bevaret
               (Tjenestemandsvedtægten, artikel 90, 91)
            
         
               2.
            
            
               Tjenestemænd — administrationens generelle gennemførelsesbestemmelser — almindelig prøvelse ved Domstolen — afvisning
               (Tjenestemandsvedtægten, artikel 91)
            
         
               3.
            
            
               Tjenestemænd — sager mod administrationen — klage — sagsgenstand — utilstrækkelig definition — afvisning
               (Tjenestemandsvedtægten, artikel 91)
            
         
               1.
            
            
               Den administrative klage afbryder fristen for sagsanlæg ved Domstolen, hvis den selv er indgivet inden for fristerne for sagsanlæg og materielt angår de samme klagepunkter.
            
         
               2.
            
            
               Spørgsmålet, om beslutninger, der ledsager en påklaget beslutning, indeholder klagepunkter imod sagsøger, kan kun undersøges, hvis der behørigt er indgivet klage mod disse akter.
            
         
               3.
            
            
               Beskyttelsen såvel af forsvarets som af tredjemands rettigheder er til hinder for antagelsen af en klage, som ikke nævner, hvilke akter der hævdes at indeholde klagepunkter imod sagsøger.